Okresná prokuratúra Námestovo 
Hviezdoslavovo námestie 213, 029 01 Námestovo

Číslo: Pv 322/13/5507	Námestovo, 03.09.2015 
EEČ : 2-41-104-2015

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 

Rozhodol: 	prokurátor Okresnej prokuratúry Námestovo

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry Námestovo zo dňa 23.6.2014 spisová značka Pv 322/13/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia $217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

že dňa 01. 04. 2013 v čase okolo 01.00 hod. v XXXXX fyzicky napadol XXXXX, nar. XXXXX a to tak, že ho udrel viac krát päsťou do oblasti hlavy, zubov a nosa, na čo poškodený spadol na zem, kde ho ešte 3 krát kopol do rôznych častí tela, pričom mu spôsobil otras mozgu ľahkého stupňa, pomliaždenie a krvný výron v oblasti čela vľavo, drobné tržné rany na hornej i dolnej pere úst, zlomeninu zubov č. 11, 12 a odlomenie zuba č. 42 s adekvátnou dĺžkou doby liečenia v trvaní 10 - 14 dní.    

Uznesením prokurátora Okresnej prokuratúry Námestovo zo dňa 23.6.2014, spisová značka Pv 322/13/5507 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
Prokurátor Okresnej prokuratúry v Námestove uznesením sp. zn. Pv 322/13/5507 zo dňa 23. 06. 2014 podľa § 216 ods. 1 Trestného poriadku podmienečne zastavil trestné stíhanie obvineného XXXXX pre prečin ublíženia na zdraví  podľa  § 156 ods. 1 Trestného zákona a iné.

	Podľa § 216 ods. 2 Trestného poriadku bola obvinenému určená skúšobná doba v trvaní 12 mesiacov, ktorá začala plynúť právoplatnosťou uznesenia o podmienečnom zastavení trestného stíhania, t. j. dňa 01. 07. 2014.

	Po uplynutí skúšobnej doby bol vyžiadaný na obvineného odpis z registra trestov, správa z Okresného úradu Námestovo, odbor všeobecnej vnútornej správy, správy o povesti z Obce Oravský Biely Potok, správa z Obvodného oddelenia PZ Tvrdošín a správa z Okresného riaditeľstva PZ Dolný Kubín na menovaného, pričom bolo zistené, že obvinený nebol počas plynutia skúšobnej doby súdom trestaný. Zo správy o povesti zaslanej z miesta bydliska taktiež nevyplývajú na obvineného žiadne negatívne skutočnosti. Taktiež do súčasnosti nebolo vyšetrovateľom  PZ ani povereným príslušníkom PZ vedené trestné stíhanie voči jeho osobe. Súčasne zo zaslanej správy od poškodeného vyplýva, že obvinený mu nahradil škodu v plnej výške 2.000,-Eur.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Na základe všetkých vyššie popísaných skutočností som dospel k záveru, že obvinený v skúšobnej dobe viedol riadny život a podmienečné zastavenie trestného stíhania splnilo svoj účel, preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	Mgr. Peter Michalík 
	 prokurátor